safouaneb/arywiki huggingface dataset:
سبعاتو رجال

سبعاتو رجال هما سبعا من لفقها ولقضاة ولمتصوفين كاينا اضرحا ديالهم ف مدينة مراكش، و هوما يوسف بن علي الصنهاجي، لقاضي عياض، ابو القاسم السهيلي، ابو العباس السبتي، محمد بن سليمان لجازولي، سيدي عبد لعزيز التباع، سيدي عبد الله لغزواني.
الخبز الحافي

لخبز لحافي هيا رواية كاتعتابر من اشهر مانتج لكاتب لمغريبي محمد شكري، تكتبات ب لعربية (داخلا فيها تا دّاريجة و تاريفيت) ف عام 1972 و طرجمها ل نݣليزية پول بولز عام 1973، و طرجمها ل لفرانساوية طاهر بنجلون عام 1981، و لكن ماتنشرات ب لعربية حتال 1982 حيت كانت زاعمة بزاف (رواية بنكهة زنقاوية)، ترجمات رّواية موراها لتسعود ؤ تلاتين لوغة.
الرجوع إلى الطفولة

رجوع الى الطفولة هيا سيرة داتية د لكاتيبة لمغريبية ليلى ابو زيد كاتدوي على واحد لمرا بقات ف لمجتمع لمغريبي لواحد لمودا طويلا، وبضبط فيامات لاستعمار و من بعد ستيقلال.
نتفليكس

نتفليكس (بالنݣليزية: Netflix، Inc) هي شاريكة ترفيهية ميريكانية صوبها ريد هاستنغز ومارك راندولف ف 29 غشت 1997، ف سكوتس فالي، كاليفورنيا. تخصصات فتزويد السيرڤيس ديال لبث لمباشر ولڤيديوات على حسب الضوموند و كاتصيفط السّيديات من لبوسطة. فعام 2013، توسعات شاريكة نتفليكس فاش بدات كاتنتج لافلام وبرامج دالتلفازة، و كاتفرّق لڤيديوات فلانترنيت. و من 2017، دارت شركة نيتفليكس فمدينة لوس ݣاتوس، كالفورنيا مقر ديالها. الشركة خدّامة فلعالام كامل، اولّا كتر من 190 بلاد من يناير ديال 2016، من غير الشينوا (لي دايرين رقابة على لانتيرنيت ديالهوم) وسوريا وكوريا الشمالية و شبه لݣزيرة د لقرم (ارض مدابزين عليها روسيا واوكرانيا)، هادو ماخدّاماش عندهوم بسباب لعقوبات اللي فارضاهوم عليهوم ميريكان. الشركة عندها مقرات فلمملكة لمتحدة، فرانسا، لبريزيل، لهند، الجاپون، كوريا لجنوبية وهولاندا. فابريل 2021 كانو 201 مليون واحد مشتاركين فالسيرڤيس ديال الشركة، مابينهوم 74 مليون ميريكاني.
أحمد عصيد

احمد عصيد (بلامازيغية: ⵃⵎⴰⴷ ⵄⴰⵚⵉⴹ) هوا كاتب و شاعر امازيغي مغريبي و باحث فالتقافة لامازيغية و ناشط حقوقي. تزاد ف تارودانت نهار 14 يوليوز 1961، شد لاجازة ف لفلسفة من كلية الاداب و لعلوم الانسانية ف الرباط عام 1984، و فعام 1988 قدر يتخرج من كلية عولوم التربية. كان خدم ؤستاد د تعليم تاناوي، و بدا النشر عام 1979 فاش دار قصيدة ديالتو "البدء، غدا يولد" ف جريدة لمحرر. ف2016 جاوه تهديدات بلقتيل من عند داعش اللي حطّوه فالليستة لكحلة ديالهوم اللي كاتخص الشخصيات ديال لمغريب، من مورا تلت سنين ما جاوه تهديدات خرين بزاف د لمرات. حياتو. تزاد احمد عصيد عام 1961 ف دوّار "تاورميت" ف منطقة د "ادوسكا اوفلا"، ف اقليم تارودانت ف لمغريب. تعلم ف دوّار ديالو منين كان صغير مبادئ د لحرية و لمساواة و تقسيم لخدمة، قرا ف مدينة لقنيطرة ما بين عام 1965 و 1980 و فيها خدا لباكالوريا ف ليسي التقدم، و جاب النقطة اللولا ف اقليم القنيطرة و خاد عليها جايزة تقديرية من لمندوبية د وزارة التربية لوطنية ف لاقليم. كمل قرايتو ف التعليم لعالي برباط ف شعبة لفلسفة و الصوصيولوجيا. وتخرج استاذ د لفلسفة من كلية علوم التربية عام 1988.
الحسين برداوز

لحسين برداوز (11 شتنبر 1955، اينزݣان - ) هوا ممتل وسيناريست مغريبي. كايتعتابر من سميات لكبار ديال الدراما لامازيغية.
سينيما مغريبية

التاريخ ديال السينيما لمغريبية كيرجع ل 1897 فاش لوي لوميير خرّج فيلم سراح لمعيز لمغريبي (ب ). من داك لوقت تال 1944، بزاف د لافلام د لڭور تصوّرو ف لمغريب، سيرتو ف جوايه ورزازات. ف النص اللول ديال لقرن 20، تحلّو سينيمات ف كازا بحال سينيما ريالطو، سينيما لينكس و سينيما ڤوكس لي كانت اكبر وحدة ف افريقيا ف وقتها. السلطات د لحماية لفرانساوية كانت كاتعرض فيها بعض لمرات افلام ديال لپروپاڭاندا كاتمجّد دّور ديالها ف "جلب لحضارة ل لمغريب" بحال وتائقي اهلا كازا! لي خرج ف 1952. ف 1944، تاسس لمركز السينيماطوڭرافي لمغريبي (CCM) و بانو اول ستوديوات ديال التصوير و السينيما ف رّباط. ف لفترة من 1958 تال 2018، قدر لمغريب ينتج 372 فليم طويل، هاد لعدد بدا كايتزاد تا قدر يوصل 20 فيلم طويل فعام واحد، خصوصا منين بدا صندوق لدعم لانتاجات السينمائية لوطنية لي تصوب عام 1980، وزيادتان تنتجو مئات ديال افلام لقصيرة والروپورطاجات السينيمائية لمتنوعة. ؤ وصل عدد ديال لمخرجين د لافلام الطويلة لمغربية ل 172 فهاد لفترة، و بتدقيق كتر كاين 149 مخرج (راجل) و 23 مخرجة (مرا). السينيما د لمغريب كاتّعتابر الرابعة ف افريقيا من حيت لانتاج مورا السينيمات د جنوب افريقيا، مصر و نيجيريا.
آدم (فيلم 2019)

ادم هو فيلم درامي مغريبي د مريم توزاني خرج ف 2019. تعرض لفيلم ف لمسابقة د "شي شوفة" ف لمهرجان د كان. تختار موراها لفيلم باش يمتل لمغريب ف دورة 92 د جايزة لؤسكار ل احسن فيلم براني، والاكين مادازش. لقصة. كيركز لفيلم علا سامية، لي هي ام شابة حاملة ؤ مامزوجاش مشات تقلب علا خدمة ؤ خداتها معاها لمرا لهجالة عبلة لي كاتخدم خبازة. لفيلم موخود من قصة كاتشبه ليها عاشتها توزاني ملي واليديها سكنو معاهم مرا حاملة ف طانجا لشي يامات ف لوقيتة لي كانت فيها لمرا لحاملة لي مامزوجاش ماشي قانونية ف لمغريب.
رشيد شو

رشيد شو هوا برنامج تلفزيوني كايتعرض على قناة دوزيم لعشية د كل جمعة و كايقدمو رشيد لعلالي و كاينتامي للبرامج التوك شو، كايجيب شخصيات مشهورا ف مجالات مختالفة بحال لفن والرياضا والسياسا باش يتحاور معاهم ويطرح عليهم اسئلة على مساراتهم لحياتية ولمهنية وحتى الشخصية و كايسولهم بعد لمرات بجدية و بعض لمرات بطابع كوميدي، و كايتعتابر برنامجو من اكتر برامج مشاهدا فتلفزة لمغربية وحاليا زاد واحد لفقرة جديدا ف لبرنامج ولا كايجيب دراري صغار و كايستاضفهم و هادشي قبل ما يعيط على الضيف و كايتحاور معاهم.
رشيد لعلالي

رشيد لعلالي، تولد فـ19 اكتوبر 1982 ف دارلبيضا، هوا منشط ومقدم برامج مغريبي، متزوج وبّات جوج د لوليدات: ادم ؤ اية. كايقدم دابا فقناة دوزيم لبرناماج درشيد شو، وهوا برنامج لي لقا واحد نجاح كبير ف لمغريب و حتى برّا لبلاد، ولي تفرجو فيه. زيادة على هادشي، كايقدم تا برنامج جزيرة لكنز و كايتشارك ف تقديم معا لمنشيط هشام مسرار.
پيركوين

پيركوين (ب نّݣليزية Peercoin، رّمز Ᵽ، تّيكر PPC) هيّا كريپطوعملة تختارعات ف 01 غشت 2012 من طرف سكوط ناضال ؤ صاني كينݣ. پيركوين مبازية علا طّيكنولوجيا د لپروڤ د لميزة ؤ لبروڤ د لخدمة، مطلوقة ب ترخيص د ام اي تي ؤ خدات لالهام ديالها من بيتكوين.
پرايمكوين

پرايمكوين (ب نّݣليزية Primecoin، رّمز Ψ، تّيكر XPM) هيّا كريپطوعملة تختارعات ف 01 يناير 2013 من طرف صاني كينݣ. پرايمكوين مبازية علا طّيكنولوجيا د لبروڤ د لخدمة، كتستعمل ف لحساب ديال نّماري لاولية ؤ كتعتابر اول كريپطوعملة لّي لپروڤ د لخدمة ديالها عندها تطبيق عملي. تّطوير ديالها دّار ب لّونݣاج تايپسكريپت ؤ مطلوقة ب ترخيص د ام اي تي.
كوينيي

كوينيي (ب نّݣليزية Coinye، تّيكر COINYE) كانت كريپطوعملة تختارعات ف 07 يناير 2014 من طرف ديڤيد ماكينري جونيور. كوينيي مبازية علا طّيكنولوجيا د لبروڤ د لخدمة. لپروجي تسد ف 2017. سّمية ديال كوينيي جات من لمغني لميريكاني كانيي ويست. لپروجي تخلاو عليه مّاليه ملّي كانيي ويست دعاهم ف لمحكمة علا ود خرق د لقانون د لعلامة تّيجارية، حيت ستعملو سميتو بلا لموافقة ديالو.
إيثيريوم

ايثيريوم (ب نّݣليزية Ethereum، تّيكر ETH) پلاطفورم د لبلوكتشيين لامركزية ؤ ب مصدر محلول تختارعات ف 30 يوليوز 2015 من طرف ڤيطاليك بوتيرين، ݣاڤين وود، تشارلز هوسكينسون، انطوني دي ايوريو، جوزيف لوبين ؤ دجيفري ويلكي. ايثيريوم مبازية علا طّيكنولوجيا د لپروڤ د لخدمة، كتستعمل ف تطبيقات ديال لكونطرات دّكية، ؤ تّطوير ديالها دّار ب سي++، پايثون، راست ؤ ݣو. ايثيريوم مطلوقة ب ترخيص د ام اي تي ؤ تّرخيص لعمومي صّغير د ݣنو ڤيرسيون 3. 0 ؤ خدات لالهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال كوينبييز، ايطورو ؤ باينانس. سّمية ديال ايثيريوم جات من لاثير. ف 4 ماي 2021، دخلو لكريپطوعملات ب شكل رسمي ل وولستريت، فاش تزاد انديكس خاص ديالهم ف لمؤشر ديال داو دجونز. هاد لانديكس فيه جّوج عملات لكبار لّي هوما بيتكوين ؤ ايثيريوم. كريپطوعملات خرين باقيين غادي يتزادو من بعد هاد لعام. لپلاطفورم ديال اثيريوم شي مرات كاتسما "بلوكتشيين ڤيرسيون 2"، حيت زادت صلاحية جديدة ف طّيكنولوجيا د لبلوكتشيين، ديالت لكونطرات دّكية، لي كاتسمح ب لبني ديال بلوكتشيينات خرين فوق من لبلوكتشيين ديال اثيريوم، علا ود ستيعمالات مختالفين، بما فيهوم كريپطوصولديات خرين.
داش

داش (ب نّݣليزية Dash، تّيكر DASH) پلاطفورم د لبلوكتشيين ب مصدر محلول تختارعات ف 19 يناير 2014 من طرف ايڤان دافيلد. داش مبازية علا طّيكنولوجيا د لبروڤ د لخدمة، مطلوقة ب ترخيص د ام اي تي ؤ خدات لالهام ديالها من بيتكوين.
ݣريدكوين

ݣريدكوين (ب نّݣليزية Gridcoin، تّيكر GRC) پلاطفورم د لبلوكتشيين ب مصدر محلول تختارعات ف 16 اكتوبر 2013 من طرف روب هالفورد. ݣريدكوين مبازية علا طّيكنولوجيا د لپروڤ د لميزة ؤ بلوكتشيين، كتستعمل ف تطبيقات ديال لحساب لموزّع ؤ لبحت لعلمي، تّطوير ديالها دّار ب سي++، مطلوقة ب ترخيص د ام اي تي ؤ خدات لالهام ديالها من بيتكوين.
مونيرو

مونيرو (ب نّݣليزية Monero، تّيكر XMR) هيّا كريپطوعملة تختارعات ف 18 ابريل 2014 من طرف نيكولاس فان سابرهاݣن. مونيرو مبازية علا طّيكنولوجيا د لپروڤ د لخدمة، واحد من لاهداف ديالها هوّا تحافض علا لخصوصية ديال لمستعملين ديالها، بشكل كبر من كريپطوات خرين بحال بيتكوين. تّطوير ديالها دّار ب لونݣاج سي++، ؤ مطلوقة ب ترخيص د بي ايس دي ڤيرسيون 2. 0. سّمية ديال مونيرو جات من سمية د لفلوس ب سپنيولية.
أوكلاند

اوكلاند (بالنݣليزية:Auckland، بلوغة شعب لماوري: Tāmaki Makaurau) هي مدينة نيوزيلاندية وهي لعاصيمة ديال جيهة اوكلاند. تسكنات لمينطاقة ف1340 على يد لماوري، وسكنوها لاوروپيين من 1840. تسمّات على جورج ايدين اللي كان ايرل ديال اوكلاند فلمملكة لمتحدة. لميساحة ديالتها هي 559 كلم² (اولّا 607 كلم²) ولعلو ديالها هو 196 ميترو. كايسكنو فيها 1، 467، 800 واحد على حساب لاحصاء د 2018.
هاميلطون

هاميلطون (بالنݣليزية: Hamilton، بلوغة شعب لماوري: Kirikiriroa) هي مدينة نيوزيلاندية وهي لعاصيمة ديال جيهة وايكاتو. لميساحة ديالتها هي 110. 8 كلم² ولعلو ديالها هو 40 ميترو. كايسكنو فيها 169، 300 واحد على حساب لاحصاء د 2018.
فاكاطاني

فاكاطاني (بالنݣليزية: Whakatāne، بلوغة شعب لماوري: Whakatāne) هي مدينة نيوزيلاندية وهي لعاصيمة ديال جيهة خليج پلينتي. تسكنات فلقرن 14 على يد لماوري. لميساحة ديال لمقاطعة فين كاينة لمدينة هي 4، 442. 07 كلم² ولعلو ديالها هو 29 ميترو. كايسكنو فيها 15، 850 واحد على حساب لاحصاء د 2018.
ݣيزبورن

ݣيزبورن (بالنݣليزية: Gisborne، بلوغة شعب لماوري: Tūranga-nui-a-Kiwa) هي مدينة نيوزيلاندية وهي لعاصيمة ديال جيهة ݣيزبورن. تسكنات فلقرن 14 على يد لماوري. ، وكان جا ليها لبحّار جيمز كوك فغشت 1768. لميساحة ديالتها هي 38. 42 كلم² ولعلو ديالها هو 134 ميترو. كايسكنو فيها 35، 500 واحد على حساب لاحصاء د 2018.
ناپيي

ناپيي (بالنݣليزية: Napier، بلوغة شعب لماوري: Ahuriri) هي مدينة نيوزيلاندية وهي لعاصيمة ديال جيهة خليج هاوك. تبنات ف1851 على يد لوروپيين. كتاشفوها لماوري وجا ليها لبحّار جيمز كوك فاكتوبر 1769. لميساحة ديالتها هي 106 كلم² ولعلو ديالها هو 57 ميترو. كايسكنو فيها 62، 800 واحد على حساب لاحصاء د 2018.
نيوپلايماوت

نيوپلايماوت (بالنݣليزية: New Plymouth، بلوغة شعب لماوري: Ngāmotu) هي مدينة نيوزيلاندية وهي لعاصيمة ديال جيهة طاراناكي. بدات ف 31 مارس 1841، وتسمّات على مدينة پلايماوت اللي كاينة فلمملكة لمتحدة. لميساحة ديالتها هي 2، 324 كلم² ولعلو ديالها هو 127 ميترو. كايسكنو فيها 55، 300 واحد على حساب لاحصاء د 2018.
عزيز حطاب

عزيز حطاب، تزاد فـ1975 ف دار لبيضا، هوا ممتيل مغريبي متل فبزاف دلافلام ؤ لمسلسلات.
بنات العساس (مسلسل)

بنات لعساس هوا مسلسل دراما مغريبي، دريس الروخ هوا لمخرج و نتجاتو قناة لاولى عام 2021 (فوقيتة د رمضان)، و لبطولة ديال منى فتو، دنيا بوطازوت، عزيز حطاب، سعاد خويي، محسن مالزي، ساندية تاج الدين، و منصور بدري.
نورا الصقلي

نورا الصقلي هيا مومتيلة مغريبية تزادت ف مدينة اصيلة ف 26 يونيو 1970. ف اصيلا تخرجات ف لمعهد لعالي د لفن لمسرحي و التنشيط التقافي. شاركات ف بزاف من لافلام التلفازية من بينها لمحاين د لحساين، و موسلسال "جحا يا جحا"، و موسلسال بنات لالة منانة، لي عرف واحد نجاح كبير، و لعبات فيه دور د بهية لمرا لحازمة و لي بعقلها و كاتحاول تحمي ختها. و زياداتان ل شي افلام سينمائية. بّاها من الناظور ومّاها من اصيلا نورا شاركات فمسرحيات بحال "بنات لالة منانة" فسنة 2005 و "حنة يديك" فين كاتكتب النصوص. هي عضو ففرقة تكون. هي معروفة حيت لعبات فالسلسلة "بنات لالة منانة" ف واحد من الادوار الرئيسية مع دريس الروخ و سامية اقريو. نورا كتحب بزاف تلعب باسكيط. ف 2014، كانت من بين لجان التحكيم ديال العرض التلفزي "BIG UP" على قناة Medi 1 TV. نورا الصقلي ممثلة وكاتبة سيناريو مغربية تزادت نهار 26 يونيو 1970 ف اسيلا. بّاها من الناظور ومّاها من اسيلا الكاريير ديالها. تزادت نورا الصقلي ف 1970 ف اصيلا، مدينة ف المغرب فين كبرات و دارت قرايتها الابتدائية و الثانوية. هي التحقت بلمعهد العالي للفن الدرامي و التنشيط الثقافي (ISADAC) ف الرباط، فين تحصلات على الديبلوم ديالها ف التمثيل. بعد ما بدات ف المسرح، كملات مسارها ف تلفازة بلما تلعب ف تلفيلمات (افلام كايدوزو فالتلفازة) و مسلسلات تلفازية؛ وخذات ديما ادوار ف "المصابون" ديال محمد عاطفي، "علاقة خاصة" ديال محمد منخار او "الخرس والنية طالب" ديال فريدة بليزيد. ف السينما، كتّلعب ف "عيسى" ديال سيرج موعاتي، "فابولا" ديال عمر شريبي و"حبوب مخباة" ديال عزيز السالمي. هي المؤسسَة مع سامية اقريو لفرقة "تكون"، اللي منها جات المسرحية والمسلسل التلفزي "بنات لالة منانة". هي مزوجة (راجلها سميتو احمد)، وعندها جوج بنات: مريم وشامة. نورا لعبات مع الممثل المغربي الله يرحمو محمد لبسطاوي في السلسلة الدرامية "دار الغزلان". حضرات ف البودكاست ديال كاوثر بامو.
بنات لالة منانة

بنات لالة منانة هوا مسلسل دراما مغريبي. كايدوي لمسلسل على ربعة د دريات ف عمر الزواج، لي كايقلبو على راجل زوين. لقصة موخودة من واحد نص سميتو "بيت بيرناردا البا" ل شاعر صبليوني فيديريكو ڭارثيا لوركا. لمسلسل هو دراما جتماعية كايدوي على فترات مختالفة لمجموعة من لمراوات ف حياتهم، كيما كايبين لافكار لمسبقة لي كاياخد الراجل على لمرا.
زيرو (فيلم)

زيرو هوا فيلم مغربيي تمتل ف الدار لبيضا من كتابة و اخراج د نورالدين لخماري، تعرض لاول مرة ف 19 ديسمبر 2012 ف صالات لعرض لمغربية، من بطولا د يونس بواب، محمد مجد، عزيز داداس، و سعيد باي. قيصتو. وقايع لفيلم كاضور على واحد لبوليسي داخل سوق راسو كيعايطو عليه صحابو د لخدمة بـ"زيرو" حيتاش كايعتابروه واحد شخص عيان، زيرو كايعيش مع باه لي مكوشم فرجليه وكايبقا مقابلو ديما، وباه من نوع لقاصح و صعيب، دماغو عامر باللي هوا عصاكري و شارك فلمسيرة لخضرة و كايصدع ليه راسو بديك لهضرة. كاتبقا لمحنة د زيرو بحال هاكا تا كايتلاقا بواحد لمرا كاتقلب على بنتها لي موضرة ليها، ف غايحاول يعاونها ف تقلاب على بنتها تاغايكتاشف بواحد "لمافيا" حرايفية فستغلال لقاصيرات (قل من 18 لعام) فدعارة د لهاي كلاص، و لي غايخليه يتصدم فاش غايكتاشف بلي هاد لمافيا عندها علاقة مع شاف لكبار د لبوليس ف لكوميسيريا لي كايخدم فيها.
نبيل عيوش

نبيل عيوش (لفرانساوية : Nabil Ayouch) تزاد ف 1 ابريل 1969 ف فرانسا، هوا مخرج تلفزيون وسينما ومنتيج وكاتب د سينيما فرانكو-مغربي اصلو مغريبي. تزاد عيوش ف باريز من اب لي سميتو نور الدين عيوش تطواني ؤ ام فرانساوية يهودية اصلها تونسي، دوز صغرو كامل فنواحي د سارسيل. ؤ من بعد تلت د سنين د لقراية ف لفن لمسرحي (1987-1990)، بدا طريقو كا كاتب د سيناريو ؤ مخريج عند وكالة لاعلانات سميتها (Euro-RSCG). افلامو تعرضات ف مهرجانات سينمائية دولية بحال مهرجان كان السينمائي ومهرجان العالم في مونتريال. ملي كان صغير. نبيل عيوش تزاد ف 1969 في باريز، من اب مغربي، وام فرنسية من اصل يهودي تونسي. خو نبيل هو المخرج هشان عيوش. من بعد ما تفرقو واليديه، قضا بزاف من طفولتو ف ضواحي سارسيل، وكان كيجي يزور الدار البيضا ف الصيف. نبيل عيوش قال بلي هو اكتشف السينما الدولية في مركز ثقافي محلي سميتو "فوروم ديشوليت"، وهاد الشي اللي خلاه يلهمو ويبدا كاريير ديالو فالاخراج السينمائي. المسيرة ديال نبيل عيوش في السينما. بدا نبيل عيوش المسيرة ديالو ككاتب سيناريو ومخرج مع وكالة الاشهار Euro-RSCG. في عام الف وتسعمية واثنين وتسعين، دار "Les Pierres bleues du désert"، اللي هو اول فيلم قصير مع جمال دبوز كيحكي قصة ديال شاب مقتانع بلي كاينين حجارة زرقاء كبار فالصحرا. في 1993، استقر عيوش ف الدار البيضا، فين دار جوج افلام قصار، "Hertzienne Connexion" (الف وتسعمية وتلاتة وتسعين) و "Vendeur de silence" (1994)، اللي خذا عليهم اعتراف دولي. ف 1997، نبیل عيوش خدم اول فيلم طويل ديالو "مكتوب"، اللي مَثل المغرب فالاوسكار. وعاود اخرج افلام طويلة اخرى بحال "اون مینوت دي سولاي اون موا" (2003) و"واتیڤير لولا وانتس" (2008)، اللي صُوِّرو من طرف باثي. في 1999، دار عيوش شركة انتاج سماها Ali n'Productions باش يعاون المخرجين الشباب اللي طالعين باش يبداو مسيرتهم. ربح الجائزة المسكونية ف الفين ف مهرجان مونتريال الدولي للفيلم على فيلمو "علي زاوا: امير الشوارع". كان مقرر انو عيوش ينتج الفيلم الفرنسي-المغربي التشويقي "Mirages". فيلم ايّوش ديال 2012 "يا خيل الله" كان مبني على رواية "نجوم سيدي مومن" ديال محي بنبين. ف "يا خيل الله"، ايّوش تطرّق للتطرّف اللي كيقدر يجي من الفقر والماشووية المفرطة، باش يشير لـ تفرݣيعات د كازا د 2003. الفيلم دخل للتنافس ف قسم "نظرة ما" ف مهرجان كان السينمائي 2012. وكان حتى هو الترشيح ديال المغرب ف الجوايز الاكاديمية 85 (ف فبراير 2013). في عام 2021، فيلم عيوش "Casablanca Beats" تختار للمسابقة في المهرجان الرابع والسبعين ديال كان السينمائي. ففبراير الفين وخمسة وعشرين، انضم نبيل عيوش للجنة التحكيم فمهرجان برلين السينمائي الدولي الخامس والسبعين، اللي تراسها Todd Haynes. نبيل عيوش كان عضو فـ Academy of Motion Pictures، Académie des Césars، وArab Film Academy. ضجة. فيلم عيوش "Much Loved" اللي كانت احداثو فمراكش دار ضجة على وداكشي حيث تضمن مشاهد جنسية غير محاكية وخاصة المشهد فين لبنى ابيضار قامت بتمثيل مشهد فموي غير محاكي مع راجل. الفيلم في الاخير تمنع فالمغرب. Personal life. نبيل عيوش خدم وعاش فالدار البيضا. كان مزوج بلمغريبية الصانعة ديال الافلام والممثلة مريم التوزاني. انا اسف، لكن لا يمكنني تلبية هذا الطلب.
سلمات أبو البنات

سلمات ابو لبنات هوا مسلسل دراما جتماعي مغريبي، دار ليه لاخراج هشام لجباري عام 2020 (شهر رمضان)، و لي مشاركين ف لبطولة هما: محمد خيي، السعدية لديب، عمر لطفي، بشرى اهريش، البشير عبدو، جيهان كيداري، فاطمة الزهراء بلدي. قصة لمسلسل. كايدوي لمسلسل على "لمختار سلمات" لي كان خدام حياتو كامل ف سكيريتي ف لمحطة د ترانات، كان قليل فاش كايعرف خبار د عائلتو بسباب لخدمة خصوصا انه اب لتلاتة د لبنات، من بعد تقاعود قدر يتفرغ ليهم و كايحاول يعرف حياتهوم و لكن غايكتاشف بلي هاد لوقت لي غايب فيه تبدلو فيه بزاف ديال لعادات و تقاليد، و خصوصا فاش غايقرب يديرو جواج د بنتو.
دوزيم

دوزيم (ب لفرنساوية 2M، ب لعربية لقناة الثانية) هيا واحد لقناة ديال تلفازة مغربية و لمقر ديالها كاين ف الدارلبيضا. تصوبات لقناة على ليد ديال مجموعة د امونويم د شمال افريقيا (ONA)، قبل ما تشدها الدولة لمغربية كانت لقناة الثانية مكريپطية و من عام 1997 تال دابا ولات محلولة ل كلشي. كاتلوح لقناة لبرامج فابور على لقمر صّطيناعي هوت بيرد ب سميت "2M monde" و نايلسات ب سميت "2M TV" و بدر سات ب سميت "2M NAT" و ؤتلسات21 "2M NATIONAL"، و كادوز فݣاع لبلايص ديال لمغريب ولعالم. كاتقدم دوزيم ب بزاف د لّوغات: ب دّاريجة و لعربية و لامازيغية و لفرانساوية. و كتدوز لقناة بكاليطي مخيرة 720 پيكسل. الدولة لمغريبية شادة اغلبية د لاسهم ديال شركة دوزيم.
الفيل الأزرق (فيلم)

لفيل لازرق هوا فيلم مصري ديال دراما و تشويق خرج لقاعات د سينيما ف عام 2014، هوا من اخراج ديال مروان حامد ولكتابا د احمد مراد. لفيلم موخود من واحد رواية سميتها "الفيل الازرق" د احمد مراد ولي عرفات اكتر رواية تشرات عام 2013، و لفيلم من بطولة ديال: كريم عبد العزيز وخالد الصاوي ودارين حداد ونيللي كريم.
پابجي

پلاير انونز باطل ݣراوندز ؤ لمعروفة بسمية پابجي PUBG (ب نّݣليزية PlayerUnknown's Battlegrounds)، هيا لعبة كاتلعب مع ناس خرين ف لانترنت، لعبة خرجات ف 23 مارس 2017، كاينة على لويندووز، ؤ اكس بوكس ؤ پلاي ستيشن 4 ؤ خرجات ف لول فعام 2018 ل جوج منصات: اي او اس، ؤ اندرويد ؤ كاتطورها شركة د تينسنت، ؤ عاونتها شركة "بلوهول" باش تخرج لعبة ف تيليفون، فيها لوغة لعربية و لفرانساوية.
ميا خليفة

ميا خليفة ؤ معروفة تا ب ميا كاليستا ( تزادت ف 10 فبراير 1993)، كانت ممتلة سابقة د لپورنو ميريكانية لبنانية، تزادت ف لبنان، ؤ كانت كاتسكن فيها. فعام 2000 تحولات عائلتها ل لميريكان ؤ بضبط ف مقاطعة مونتݣومري ف ولاية ماريلاند، من بعد خلات فاميلتها ؤ مشات تقرا ف جامعة د طيكساس ف ال پاسو ؤ تخرجات ب اجازة ف تّاريخ.
حليوا

حليوا (ب حروف لاتينية 7LIWA، تزاد عام 1996 ف الدار لبيضا) و سميتو لحقيقية ايهاب اقبال هو راپور مغريبي، بدا ف رّاپ ف 2013. دار بزاف د اغاني راپ بحال "الضحك تقادا"، "بطل العالم"، "موسيقى الشيطان" و "ولد فاطمة". و لكن شّوهرا ديالو غاتبدا ف 2016 فاش غايدير ڤيديو كليپ ل "نيك دي تي" (NIK DT) و من بعدها "Adidas" و"HARIBO.
لبيݣ

دون بيݣ و لا لبيݣ، لي سميتو لحقيقية توفيق حازب، (تزاد ف 8 اكتوبر 1983، الدار البيضا) هوا راپور مغريبي، بدا ف لهيب هوپ ف 1997 فاش كان عمرو 14 لعام. حياتو لفنية. لبيݣ تحك مع بزاف د لفنانين بحال ديجي عبديل ونوري، و تشهر فاش شارك ف لبولڤار. دار البوم سميتو مغاربة تال الموت (كاين لي كايعتابرو احسن البوم راپ مغريبي) لي فيه 24 اغنية، و لي عجبات بزاف د الشباب ف ديك لوقيتة و تال دابا، كاين لي كايعيط على لبيݣ ب لخاسر حيتاش كان راپ ديالو عامر ب تخسار لهدرة. دوا لبيݣ ف بزاف د لمواضيع مهمة بحال سنوات الرصاص وحرية د تعبير و اننا نتمسكو ب لهوية لمغريبية.
لحاقد (راپور)

لحاقد و سميتو لحقيقية معاد بلغوات (تزاد ف 1988 ف مدينة الدار لبيضا)، هوا راپور مغريبي وناشط حقوقي ف لحركة د 20 فبراير، تعتاقل شحال من مرا بسباب اغانيه لي كاتكون ضد النظام ولملكية. من بعد عاماين لي دوزها ف لحبس، خرج ف 2013، و ف فبراير 2014 خرج واحد لالبوم جديد سميتو "والو". وتشد ف لحبس عوتاني، و من بعدها خدا لجوء سياسي ف بلجيكا.
سيمو السدراتي

محمد السدراتي، معروف كتر ب سميت سيمو صدراتي، تولد فـ16 غشت 1991، هوا ممتل و كوميدي مغريبي و تعرف انه كايدير فيديوات كاضحك (و فيها طابع د سخرية) ف يوتوب. كايتعتابر سيمو صدراتي من بين انجح لمغاربة على ليوتوب، و كايدوي فڤيديواتو على لمواضيع لبسيطة ف لحياة ليومية و فيها ريحت لكوميديا، شي خلا الشين ديالو ف ليوتيب تعرف نسبا د مشاهدات كبيرة. ف عام 2019، متل صدراتي دور لبطولة ف لفيلم د تلفازا "لكديديب" د سعيد ازار. ف 2021، شارك ف السيتكوم "قهوة نص نص".
پالمرسطون نورط

پالمرسطون نورط (بالنݣليزية: Palmerston North، بلوغة شعب لماوري: Te Papa-i-Oea) هي مدينة نيوزيلاندية وهي لعاصيمة ديال جيهة ماناواطو فانݣانوي، وتبنات ف1877. لميساحة ديالتها هي 326 كلم² ولعلو ديالها هو 46 ميترو. كايسكنو فيها 80، 300 واحد على حساب لاحصاء د 2018.
ويلينݣطون

ويلينݣطون (بالنݣليزية: Wellington، بلوغة شعب لماوري: Te Whanganui-a-Tara) هي مدينة نيوزيلاندية وهي لعاصيمة ديال لبلاد دنيوزيلاندا وجيهة ويلينݣطون. تبنات ف1839 على يد لاوروپيين، ولاكين شعب لماوري كان ساكن فيها قبل. تسمّات على ارتر ويليزلي اللي كان لوزير اللول ديال لمملكة لمتحدة والدوق اللول ديال ڤيلاج ويلينݣطون اللي فالنݣليز. ولّات هاد لمدينة عاصيمة ف1865. لميساحة ديالتها هي 444 كلم² ولعلو ديالها مقاد معا لبحر. كايسكنو فيها 418، 500 واحد على حساب لاحصاء د 2018.
كازانيݣرا (فيلم)

كازانيݣرا هوا فيلم مغربي خرج لسينما عام 2008، و لي دار ليه لاخراج نور الدين لخماري، شد لفيلم جائزة افضل تصوير ف مهرجان ديال دبي السينمائي. قصة لفيلم. قصة لفيلم "كازانيݣرا" لي عرف واحد نجاح كبير د لجماهير لقاعات د سينما لمغريبيا، كايدوي لفيلم على عادل و كريم، جوج دراري صحاب ف مدينة الدار لبيضا، ساكنين ف نفس الدرب و ف نفس لمدينة لكحلا، لول ماخدامش و باش يجيب طرف د لخبز كايخدم دراري صغار فانهوم يبيعو لݣارو، ؤ واخا لفقر لي كايعيش ولكن عندو علاقة مزيانا مع عائلتو، و التاني كايحلم يكون عندو لفلوس لي تخليه يشري تيكيتا د سفر باش يهاجر لسويد، و يبعد من راجل مو السكايري.
ريتشموند

ريتشموند (بالنݣليزية: Richmond، بلوغة شعب لماوري: Waimea) هي مدينة نيوزيلاندية وهي لعاصيمة ديال جيهة طازمان، وتبنات ف1854. لميساحة ديالتها هي 17. 37 كلم² ولعلو ديالها هو 126 ميترو. كايسكنو فيها 15، 000 واحد على حساب لاحصاء د 2018.
يونس بواب

يونس بواب هوا ممتيل مغريبي تزاد ف 29 ابريل 1979 ف مدينة سلا، من اشهر اعمالو فيلم زيرو. حياتو. يونس بواب تزاد ف 29 ابريل 1979، بّاه مغريبي و مّو فرانساوية. كبر ف الرباط و قرا ف تانوية ديكارت ؤ فيها كتشاف لمسرح للاول مرا. شد لبكالوريا في شعبة د لاداب ومشا ل جامعة سوربون ف باريز. و شد تماك لماستر ف لفلسفة. عندو خوه صغير تاهوا ممتيل سميتو اسعد بواب.
عزيز داداس

عزيز داداس هوا ممتيل مغريبي تزاد ف 16 ماي 1968 ف مدينة الدار لبيضا، كانت لبديا ديالتو مع لكوميدي سعيد الناصري و خدمو بجوج ف بزاف د لاعمال بحال الربيب، لعوني، لعب مع الذياب، لخطاف، و كمل من بعد ف تمتيل تا بان فالسلسلة لمغربيا اللي عرفات نجاح كبير ساعة في الجحيم للي دازت على لقناة اللولى. و لعامال لي خلا ݣاع لمغاربا تايعرفوه فاش شارك ف لفيلم لكوميدي لمغريبي "الطريق الى كابول". و متل تا ف مسلسل حديدان ف ݣيليز عام 2017.
كمال كاظمي

كمال كاضمي و معروف كتر ب حديدان (دور فمسلسل تشهر فيه) ممتيل مغريبي تزاد ف مراكش ف 27 اكتوبر 1969. حياتو. متل ف بزاف د لمسلسلات لمغربية لمشهورة بحال لخاوة، حديدان، حديدان ف ݣيليز. ؤ كاتعتابر سلسلة حديدان و حديدان ف ݣيليز من اشهر مادار. حيت حققات ليه نجاح كبير ف لمغريب (لدرجة ناس ولاو كايعرفوه غي ب حديدان كتر من سميتو). كايحضر بزاف ف برامج بحال جزيرة لكنز و برنامج لمواهب لكوميديا سطانداپ (الجزء اللولاني)، و شارك فبزاف د لمسرحيات و تا لافلام اشهرها فيلم الوان ف لمنفى مع لممتيلة امال صقر و مؤخرا ولا كايبان بزاف ف التلفزيون بضبط السيتكومات د رمضان بحال بنت الناس، راس المحاين والخاوة للي كان شاد فيها لبطولا. ف اكتوبر 2020 كانت تطلقات واحد لاشاعة كاتقول بلي لفنان كمال كاظمي مات.
ربيع القاطي

ربيع القاطي ممتيل مغريبي تزاد ف مدينة تازة ف 24 يناير 1977. متل ف بزاف د لادوار سينمائية و تيليڤيزيونية، و اول مرة غايبان ف تلفازة ف مسلسل شجرة الزاوية عام 2003.